《次韵前进士唐仲文登黄山诗》
明代·陶安

献策当年动玉音，云霄旧路复追寻。江山聊寄登临兴，草木犹知抚字心。

菊意渐香螃蟹实，松阴乍冷鹤猿吟。荒岩醉访歌台迹，雨长苔花翠湿襟。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。